Document ID: 32014R0107

REGULAMENTUL DE PUNERE ÎN APLICARE (UE) NR. 107/2014 AL COMISIEI
din 5 februarie 2014
privind retragerea de pe piață a aditivilor furajeri clorură cobaltoasă hexahidrat, azotat cobaltos hexahidrat și sulfat cobaltos monohidrat și de modificare a Regulamentului (CE) nr. 1334/2003
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 10 alineatul (5),
întrucât:
(1)
Regulamentul (CE) nr. 1831/2003 prevede autorizarea aditivilor destinați hranei animalelor, precum și motivele și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).
(2)
Aditivii furajeri clorură cobaltoasă hexahidrat, azotat cobaltos hexahidrat și sulfat cobaltos monohidrat au fost autorizați fără limită de timp prin Directiva 70/524/CEE în calitate de compuși ai oligoelementului cobalt, iar condițiile pentru autorizarea lor au fost stabilite ultima oară prin Regulamentul (CE) nr. 1334/2003 al Comisiei (3). Acești aditivi furajeri au fost ulterior înscriși în Registrul comunitar al aditivilor pentru hrana animalelor ca produse existente, în conformitate cu articolul 10 alineatul (1) din Regulamentul (CE) nr. 1831/2003.
(3)
Nu a fost depusă nicio cerere de autorizare în conformitate cu articolul 10 alineatul (2) din Regulamentul (CE) nr. 1831/2003 înainte de data limită prevăzută în dispoziția respectivă pentru utilizarea acestor aditivi furajeri care fac parte din grupa de oligoelemente.
(4)
Prin urmare, acești aditivi furajeri ar trebui să fie retrași de pe piață.
(5)
Ca urmare a retragerii acestor aditivi furajeri, este necesar ca ei să fie eliminați de la rubrica „E 3 Cobalt-Co” din anexa la Regulamentul (CE) nr. 1334/2003. Prin urmare, Regulamentul (CE) nr. 1334/2003 ar trebui modificat în consecință.
(6)
Este oportun să se prevadă o perioadă de tranziție pentru părțile interesate, în care să poată fi epuizate stocurile existente de aditivi care trebuie retrași de pe piață, de preamestecuri, de furaje combinate și de materii prime furajere produse cu respectivii aditivi.
(7)
Retragerea de pe piață a celor trei produse nu aduce atingere acordării unei autorizații referitoare la aceste produse sau adoptării unei măsuri privind statutul lor în conformitate cu Regulamentul (CE) nr. 1831/2003.
(8)
Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
Retragere
Se retrag de pe piață aditivii furajeri clorură cobaltoasă hexahidrat, azotat cobaltos hexahidrat și sulfat cobaltos monohidrat, care fac parte din grupa de „oligoelemente”.
Articolul 2
Modificări ale Regulamentului (CE) nr. 1334/2003
În anexa la Regulamentul (CE) nr. 1334/2003, se elimină intrările „clorură cobaltoasă, hexahidrat”, „azotat cobaltos, hexahidrat” și „sulfat cobaltos, monohidrat”, aferente elementului E 3 Cobalt-Co.
Articolul 3
Măsuri tranzitorii
(1) Stocurile existente de produse menționate la articolul 1 pot continua să fie introduse pe piață și utilizate ca aditivi furajeri până la 26 august 2014.
(2) Preamestecurile produse cu aditivii menționați la alineatul (1) pot continua să fie introduse pe piață și utilizate până la 26 februarie 2015.
(3) Furajele combinate și materiile prime furajere care au fost etichetate în conformitate cu Regulamentul (CE) nr. 767/2009 până la 26 august 2015 și care au fost produse cu aditivii menționați la alineatul (1) sau cu preamestecurile menționate la alineatul (2) pot continua să fie introduse pe piață și pot fi utilizate până la epuizarea stocurilor.
Articolul 4
Intrarea în vigoare
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 5 februarie 2014.

Labels: 0
3
17
6